[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "La historio de la Sarajeva Hagado, la mezepoka juda libro, kiu postvivis la inkvizicion, la Holokau\u0306ston kaj la Jugoslavajn militojn"}, {"text_idx": "#000007", "text": "Tiu c\u0302i historio fare de Adelisa Mas\u030cic\u0301 estis origine publikigita en Balkan Diskurs, projekto de la Postkolonia Esplora Centro (PKEC). Redaktita versio estas publikigata de Tutmondaj Voc\u0302oj kadre de interkonsento pri kundividado de enhavo."}, {"text_idx": "#000008", "text": "Pli ol 100 jarojn kaj dum la turbulema bosnia historio, la log\u0302antoj de Sarajevo protektis la Sarajevan Hagadon, skribitan kolekton da judaj reguloj kaj tradicioj. G\u0302ia hejmo estas la Nacia Muzeo de Bosnio kaj Hercegovino, kiun la Hagado devis lasi kelkfoje por esti konservita."}, {"text_idx": "#000009", "text": "La Hagado estas skribita kolekto de religiaj preskriboj kaj tradicioj uzita por festi Pesah\u0302on, la feston kiu celebras liberigon de la juda popolo el sklaveco en Egiptio. Judaj familioj tradicie legas tekstojn de Hagado dum Pesah\u0302o, kio signifas ke ekzistas sufic\u0302e granda nombro da tiaj libroj. La Sarajeva Hagado estas vers\u0302ajne unu el la plej famaj el ili."}, {"text_idx": "#000010", "text": "La Nacia Muzeo de Bosnio kaj Hercegovino notas ke la Sarajeva Hagado estis skribita en Barcelono c\u0302irkau\u0306 1350. Pro la persekutado de judoj en Hispanio g\u0302i vojag\u0302is tra Italio en la 16-a kaj 17-a jarcentoj, kion atestas notoj sur g\u0302iaj pag\u0302oj, antau\u0306 ol veni al Bosnio kaj Hercegovino en nekonata tempo antau\u0306 la fino de la 19-a jarcento."}, {"text_idx": "#000011", "text": "La Sarajeva Hagado enhavas unikajn figurajn reprezentaj\u0302ojn kaj estas la sola Hagado el tiu epoko, kiu konservig\u0302is komplete."}, {"text_idx": "#000012", "text": "\u201cLa sefarda Cohen-familio el Sarajevo pro malbona financa situacio decidis vendi sian Hagadon. Unue ili ofertis g\u0302in al diversaj judaj asocioj, sed neniu povis ac\u0302eti g\u0302in. La Nacia Muzeo estis establita de la registaro de Au\u0306strio-Hungario, do g\u0302i havis sufic\u0302e da mono por elac\u0302eti g\u0302in kaj tiel en 1894 g\u0302i ac\u0302etis la Hagadon kontrau\u0306 150 kronoj. Ni plu havas ac\u0302etan kontrakton inter nia dokumentaro\u201d diras kuratoro Lejla Bec\u030car."}, {"text_idx": "#000013", "text": "La Hagado estis poste sendita el Sarajevo al Vieno por analizo kaj revenis al Bosnio kaj Hercegovino kun certaj problemoj post kelkaj jaroj."}, {"text_idx": "#000014", "text": "Poste, en 1941 la Nazia Germanio okupis Bosnion kaj Hercegovinon kaj helpe de la marioneta reg\u0302imo, kiun nazioj establis en Kroatio, okazigis la Holokau\u0306ston kontrau\u0306 la bosnaj judoj. Dum kvar jaroj 10 000 estis murditaj en Bosnio, kie log\u0302is 14 000 judoj. Bec\u030car klarigas kio okazis al la valorega libro en tiu tempo:"}, {"text_idx": "#000016", "text": "Njemac\u030cke vojne snage su po cijeloj Evropi sakupljale jevrejske umjetnine kako bi formirali muzej unis\u030ctene civilizacije. U Sarajevu su z\u030celjeli iskljuc\u030civo Hagadu. Za nju je bio zaduz\u030cen kustos Dervis\u030c Korkut, koji je bio iznimno uc\u030cen c\u030covjek. Kada ga je tadas\u030cnji direktor muzeja Joza Petrovic\u0301 obavjestio da su stigli Nijemci, on je Hagadu sakrio u pantalone i rekao da su je predali drugom oficiru to jutro. Nijemci su otis\u030cli traz\u030citi tog oficira, kojeg su Dervis\u030c i Joza izmislili, dok su oni ostali razmis\u030cljati s\u030cta c\u0301e uraditi sa Hagadom."}, {"text_idx": "#000017", "text": "Germanaj trupoj kolektadis judajn artaj\u0302ojn tra Eu\u0306ropo por formi muzeon de pereinta civilizo. Sarajevo deziris nur la Hagadon. Kuratoro Dervis\u030c Korkut \u2013 klera homo \u2013 okupig\u0302is pri tio. Kiam la direktoro de la muzeo Joza Petrovic\u0301 informis lin, ke la germanoj venis, li kas\u0302is la Hagadon en sia pantalono kaj diris ke ili transdonis g\u0302in al alia oficisto matene. La germanoj venis por serc\u0302i tiun oficiston, kreitan en la imago de Dervis\u030c kaj Joza, dum tiuj du plu pensis kion ili faru kun la Hagado."}, {"text_idx": "#000018", "text": "Kun granda risko, Korkut kas\u0302is la Sarajevan Hagadon en moskeo en islamana vilag\u0302o en la montaro Bjelas\u030cnica, kie g\u0302i restis g\u0302is la fino de la Dua mondmilito. Poste g\u0302i estis redonita al la Nacia Muzeo en Sarajevo."}, {"text_idx": "#000019", "text": "La Sarajeva Hagado estis sub risko denove dum la sieg\u0302o de Sarajevo (1992-1996). La Nacia Muzeo trovig\u0302is c\u0302e la frontlinio kaj suferis severajn damag\u0302ojn. Kune kun multaj aliaj valoraj\u0302oj, la Hagado estis translokita sub la volbon de la Nacia Banko, kie g\u0302i restis g\u0302is la fino de la Bosnia milito."}, {"text_idx": "#000021", "text": "La Sarajeva Hagado postvivis la inkvizicion, du mondmilitojn kaj la militon en Bosnio kaj Hercegovino. \u201cG\u0302i havas bosnan nafaka (bons\u0302ancon)\u201d vigle diras Bec\u030car."}, {"text_idx": "#000022", "text": "Por Luka Bos\u030ckovic\u0301, longdau\u0306ra volontulo de la Nacia Muzeo, dum kultura ric\u0302eco de Bosnio kaj Hercegovino estas valorega, junaj generacioj malmulte scias pri graveco de la Hagado."}, {"text_idx": "#000023", "text": "\u201cEn la naskig\u0302tago de la muzeo kaj dum la Eu\u0306ropa Muzea Nokto mi vidis la samajn geamikojn, kiuj foje sukcesis venigi kelkajn pliajn homojn. Junuloj ne emas frekventi muzeojn\u201d diras li."}, {"text_idx": "#000024", "text": "Lia konsilo al gejunuloj estas jena: \u201cVizitante la Nacian Muzeon, pli atente rigardu la eksponaj\u0302ojn, legu la subskribojn kaj menciu en sociaj retejoj kion [vi] legis kaj eksciis dum tiu vizito. Ne hastu farante tiujn c\u0302i aferojn, kiel ni hastas dum nia tuta vivo.\u201d"}, {"text_idx": "#000026", "text": "Dobro nam dosli #zemaljskimuzejbih #sarajevohaggadah #sarajevskahagada /7Ia6WEaBlE"}, {"text_idx": "#000029", "text": "La Sarajeva Hagado, unu el la plej valoraj kaj unikaj aj\u0302oj en la kolekto de la Nacia Muzeo de Bosnio kaj Hercegovino, estis eksponata nur en vere maloftaj kazoj antau\u0306 2018 \u2014 kutime en Pesah\u0302o kaj la naskig\u0302tago de la muzeo \u2014 pro manko de akcepteblaj kondic\u0302oj."}, {"text_idx": "#000030", "text": "Danke al financa subteno de la franca ambasadejo en Bosnio kaj Hercegovino kaj Unesko, la Hagado estas nun eksponata dufoje semajne, en merkredo kaj j\u0302au\u0306do de 12:00 g\u0302is 13:00, same kiel c\u0302iun unuan sabaton de la monato en la sama tempo. Aldone al tio la muzeo proponas specialajn vizitojn kun ekspertoj."}, {"text_idx": "#000031", "text": "Orienta kaj Centra Eu\u0306ropoBosnio kaj Hercegovino"}, {"text_idx": "#000033", "text": "Tiuj fotoj montras la historion de la \u2018rusaj dometoj\u2019 en Havano, Kubo"}, {"text_idx": "#000034", "text": "Celebrante la eks-Jugoslavian muzikscenejon, halo de fama muzikstilo"}, {"text_idx": "#000035", "text": "La historioj de koreoj en Kirgizio, konvertig\u0302intaj al islamo"}, {"text_idx": "#000038", "text": "Esperanto: De idealismo al realismo"}, {"text_idx": "#000040", "text": "Aboni komentojn de c\u0302i tiu artikolo per retpos\u0302to"}, {"text_idx": "#000041", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000044", "text": "Speciala danko al niaj multaj subtenantoj"}, {"text_idx": "#000045", "text": "Bonvolu subteni nian gravan laboron"}]